‎(ซีรีส์จาก NETFLIX)
‎(เอียน ออนไลน์)
‎(เอียน ตื่นเมื่อไหร่ มาที่ห้องฉัน ‎อย่าบอกพ่อเด็ดขาด)
‎(คุณเป็นใคร)
‎- ใครน่ะ ‎- เอียน
‎- พ่อรู้ไหมว่านายมาที่นี่ ‎- ไม่
‎โอเค ถ้าเขารู้ เราต้องเดือดร้อนมากแน่
‎โอเค
‎ห้องพี่รกเป็นบ้า เกิดอะไรขึ้น
‎เมื่อคืนแทบไม่ได้นอน
‎ทำไมถึงอยากเจอผมล่ะ
‎ดูสิ
‎ผู้หญิงคนนี้เคยอยู่ที่เซียโลแกรนเด ‎ฉันต้องรู้ให้ได้ว่าเธอเป็นใคร
‎โอเค แต่เห็นหน้าเธอไม่ชัด
‎ถ้าผมรู้ชื่อเธอ ผมอยากได้ ‎ช็อกโกแลตมากกว่าหนึ่งชิ้น
‎ไม่ได้
‎ก็ได้ ทำไมอยากรู้ล่ะว่าเธอเป็นใคร
‎ฉันคิดว่าเรื่องลึกลับ ‎เกี่ยวกับซีโลแกรนเดน่าจะเกี่ยวกับเธอ
‎ยังไง ฉันไม่เข้าใจ
‎เห็นจดหมายแม่แล้วใช่ไหม
‎ดูสิ แม่บอกว่าพ่อมีความลับซ่อนอยู่
‎แล้วดูรูปนี้สิ
‎พ่อเคยเจอผู้หญิงคนนี้ที่นี่
‎นายจัดการแค่หาว่าเธอคือใคร
‎ฉันจัดการที่เหลือเอง โอเคนะ
‎ขอเตือนว่าห้ามพ่อรู้เรื่องนี้เด็ดขาด
‎แน่นอน เข้าใจแล้ว
‎อย่างน้อยผมขอชิมช็อกโกแลตสักชิ้นได้ไหม
‎ล่วงหน้า
‎- อร่อย ‎- ดีแล้ว ฉันอยากรู้คำตอบเร็วๆ นี้
‎โชคดีนะ นักสืบเอียน
‎ยินดีรับใช้
‎สุดยอดเลย เหมือนนางกำลังพูดกับสเตฟฟี่
‎แต่ที่จริงไม่ได้พูดด้วย
‎- นึกภาพไม่ออกเลย ‎- พิลึก
‎นาตาชาไม่ไหว แย่
‎ว่าไง
‎- ขอเสียงปรบมือให้สกายไวบ์ ‎- ใช่ น่าตื่นเต้น ใกล้เสร็จแล้ว
‎นาติ
‎เราร้องเพลงด้วยกันได้ไหม
‎ได้อยู่แล้ว
‎เราต้องไปติดโปสเตอร์ ‎อีกหลายจุด ฉันจะไปกับลูซนะ
‎- ได้ ‎- ไปเลยไหม
‎ได้ทุกอย่างเพื่อสกายไวบ์
‎แปดโมงครึ่งถึงเก้าโมง วอร์มอัพก่อนลงน้ำ
‎เก้าโมงถึงเก้าครึ่ง ทดสอบเรือและคลื่น
‎วันนี้เราซ้อมในคลองที่ปลอดภัย สภาพอากาศดี
‎ไม่มีคลื่นลม
‎วันแรกไม่ควรต้องเสี่ยง
‎พวกเขาไม่ได้บอกว่าจะแข่งที่ไหน
‎ตามที่โค้ชบอกเลย
‎ฉันขอแค่ให้โค้ชสละเวลาเป็นครั้งคราว
‎ทักทายสเตฟฟี่กับเทรนเนอร์ของนาง
‎ฉันอยากเห็นสีหน้าคนแพ้อยู่เรื่อยๆ
‎เมื่อวานสุดยอดมาก
‎(คืนนี้: วงดนตรี คาราโอเกะ และอีกเพียบ)
‎สกายไวบ์
‎เจ๋งใช่ไหมล่ะ เราไปได้นะ ฮวน
‎หวัดดี ผมเฟอร์ มอนโซ ส่วนนี่ฮวน น้องผม
‎ใช่ ฉันก็ว่าแล้วว่าเป็นพี่น้องกัน ‎นาตาชา รอสซี ยินดีที่ได้รู้จัก
‎- ยินดีครับ ‎- ยินดีที่ได้รู้จัก
‎- คุณจะไปคาราโอเกะเหรอ ‎- ใช่ ฉันอาจจะไป
‎คงไม่เลวที่จะผ่อนคลายนิดหน่อยหลังซ้อมเสร็จ
‎ดีครับ ร้องเพลงกับเพื่อนใหม่ด้วยไหม
‎ร้องว่าฉันเป็นนักกีฬาเวคบอร์ดที่เก่งมาก
‎เทียบกับเล่นเวคบอร์ด ‎ เราถือเป็นนักร้องที่เก่งมาก
‎คุณต้องมาดูเรานะ เราจะร้องด้วยกันที่สกายไวบ์
‎ดีค่ะ งั้นเจอกันคืนนี้
‎หวัดดี คนสวย จะมาที่สกายไวบ์หรือเปล่า
‎- ผมแต่งเพลงสุดพิเศษเพื่อคุณเลย ‎- ใช่ ไปกันเถอะ สเตฟ
‎พักผ่อนสักหน่อยคงดีสำหรับเธอ ว่าไหม
‎เธอดูเกร็งมากเลย
‎รู้ไหมว่าอะไรจะช่วยให้ฉันผ่อนคลาย ลืมเธอซะ
‎ใจเย็น เธอแค่ต้องถอนตัวจากการแข่งขัน
‎ใครจะรู้ เธออาจถนัดร้องเพลงมากกว่า
‎นั่นเป็นการจ่ายครั้งแรก คุณยกเว้นไม่ได้เหรอ
‎- เราต้องการเวลามากกว่านี้ ‎- นี่
‎สกายไวบ์
‎ครับ ได้ พรุ่งนี้ผมจะไปธนาคาร
‎ขอบคุณ
‎เกิดอะไรขึ้นเหรอคะ
‎ถ้าเราไม่จ่ายเงินงวดหน้า ‎เราจะเสียเซียโลแกรนเด
‎เรามีผู้เข้าแข่งขันใหม่หกคน ‎จากโพสต์ของนาตาชา
‎เราจะหาเงินก้อนนั้นได้ค่ะ
‎ฉันไม่แน่ใจ
‎เรามีไม่ถึงครึ่งด้วยซ้ำ
‎แสดงว่านาตาชาเพื่อนเธอจะไปที่สกายไวบ์เหรอ
‎ฉันว่าเราร้องเพลงนึงให้นางได้นะ
‎เพลงนี้เป็นไง "วี อาร์ เดอะ แชมเปียนส์"
‎"วี อาร์ เดอะ แชมเปียนส์" รึ
‎แต่เราคงต้องชนะก่อนไหมล่ะ
‎หวัดดี ขอโทษที่สาย
‎งานท่วมเลย
‎ทุกอย่างโอเคไหม เธอดูไม่สบายใจ
‎ใช่ เหมือนเคย
‎อีกไม่กี่ชั่วโมงเราจะเปิดสกายไวบ์ ‎ส่วนเซียโลก็มีปัญหาการเงิน
‎แถมการแข่งขันก็ใกล้เข้ามา
‎มีอะไรอีกไหม
‎ถ้าเป็นฉัน ฉันคงขอลาพักร้อน
‎ใช่ พวกเธอก็ใจเย็น ‎ไม่ได้เหมือนกันเมื่อมีนาตาชา
‎ฉันคิดว่าเราทั้งคู่ต้องการพักร้อน
‎แล้วเธอกับนาตาชา ‎ทำไมถึงได้ขวางหูขวางตากันนัก
‎นาตาชา สเตฟฟี่ และฉันเคยอยู่ทีมเดียวกัน
‎ต่อมานาตาชาก็อยากไล่สเตฟฟี่ออกจากทีม
‎- ฉันไม่ยอม ‎- ฉันถึงได้รักนาย
‎เอาละ ไปกันเถอะ
‎ฉันจะโทรหาเปโดรแล้วเราจะไปเลย
‎รังว่างแล้ว เป้าหมายกำลังไป
‎ไปทำอะไรในนั้น
‎- มีอะไรกัน ‎- ส่วนนี้ปิดแล้ว
‎- ทำแบบนี้ไม่ได้ ‎- คำสั่งของอิเรเน่
‎- นาตาชา รอสซียังซ้อมไม่เสร็จ ‎- นาตาชาไม่ได้เป็นเจ้าของแม่น้ำสายนี้
‎การซ้อมเสร็จแล้ว
‎โอเค ไปกันเถอะ
‎ไปเร็ว
‎งานนี้คงยากกว่าที่คิดไว้
‎เอาละ คิดว่าไง ลูซ
‎ฉันคิดว่าสเตฟฟี่ ‎มีโอกาสได้เปรียบนาตาชามากเลย
‎แต่รอบนี้ เธอดูเกร็งๆ
‎ใช่ ฉันเห็นด้วยกับลูซ
‎มาดูกันว่าเธอไม่เป๊ะยังไง
‎เธอดูไม่แตกต่างจากนักกีฬาคนอื่น
‎ก็จริง แต่จะให้ฉันรู้สึกยังไง ‎หลังจากเจอนางทำกับเราแบบนี้
‎เธอต้องเลิกคิดเรื่องนั้นชั่วคราว
‎ฉันก็รู้ แต่ฉันอดคิดเรื่องนางไม่ได้
‎เมื่อคืนฉันแทบไม่ได้นอน
‎ผมเห็นด้วยกับโทนี่
‎เรื่องอะไร
‎ทั้งหมดอยู่ตรงนี้ คุณต้องเชื่อมั่นตัวเอง
‎แน่นอน ฉันเห็นด้วย แต่มันพูดง่ายกว่าทำ
‎ฮูเลียนช่วยเธอได้
‎- เขารู้วิธี ‎- ยังไง
‎เราเอาชนะได้ทุกอย่าง ‎ด้วยการทำสมาธิและฝึกการหายใจ
‎หลายสิ่งที่เกิดขึ้นในร่างกายของ ‎เรามาจากจิตใจ ลองคิดดูสิ
‎อยู่แค่จะพยายามไหม
‎เอาละ พวกเธออยู่กันตรงนี้ไปนะ
‎ฉันต้องไปละ ‎เพราะมีงานต้องทำอีกเยอะที่สกายไวบ์
‎แต่เธอมีผู้ช่วยที่พึ่งพาได้แล้ว บาย
‎ไม่รู้สิ ไอ้น้อง เราไม่รู้ว่า ‎ผู้หญิงคนนี้คือใคร แต่เราจะคอยสอดส่องให้
‎รูปนี้ดูเก่ามาก
‎ฉันจะเอาภาพนี้ลงสตอรี เผื่อจะได้ข้อมูลเพิ่ม
‎- ไง เด็กๆ สบายดีไหม ‎- หวัดดีครับ
‎- มาแล้ว ‎- เราไปละ กินให้อร่อยนะ
‎- ช่องของลูกเป็นไง ‎- แจ๋วมากครับ
‎ผมเกือบได้ยอดวิวเพิ่มสามเท่าแล้วเพราะแฝดคู่นี้
‎พ่อพูดได้สินะว่าเป็นพ่อของดาราอินเทอร์เน็ต
‎เขาเรียกกันว่า "อินฟลูเอนเซอร์" พ่อ ‎"ดารา" นี่ศัพท์ยุคไดโนแบบพ่อแล้ว
‎ขอโทษที อินฟลูเอนเซอร์
‎(สกายไวบ์)
‎งั้นคืนนี้เราต้องตรวจสอบเครื่องฉาย
‎เช็คเสียง จัดโต๊ะให้เสร็จ
‎ตรวจสอบเวทีด้วย
‎เพราะไม้กระดานที่หักหรือโยก ‎อาจทำให้มีคนบาดเจ็บได้ เช่นตรงนี้
‎- ใช่เลย ‎- ไหนดูซิ ลูซ คิดว่าไง
‎ฉันชอบมาก
‎นาติ เธอมายืนกลางเวทีหน่อยสิ
‎ฉันจะได้กำกับแสงไฟ
‎ได้
‎- ตรงนี้เหรอ ‎- ใช่
‎เปิดไฟนี้เธอดูสวยมากเลย
‎ขอบใจ ฉันจะพกไฟติดตัว
‎- ตื่นเต้นที่จะเปิดคืนนี้ล่ะสิ ‎- ใช่
‎อยากให้ช่วยไหม ฉันว่าง
‎ขอบคุณ มาได้เวลาพอดี
‎- จับนี่ไว้ นับถึงสามนะ ‎- เอาเลย
‎หนึ่ง
‎สอง สาม
‎ชอบจัง
‎- ทำได้ดีมาก ‎- มันออกมาดีมาก
‎เราขึ้นเวทีด้วยกันได้นะ
‎ได้สิ แต่ตอนนี้เราต้องทำทั้งหมดนี้ให้เสร็จ
‎- ช่วยฉันได้ไหม ‎- แน่นอน
‎- เอาไปตรงนั้น ‎- ขอบคุณนะ
‎ฉันคิดถึงสิ่งที่คุณเคยพูด
‎ว่าคุณต้องฝึกจิตใจไม่ใช่ร่างกายน่ะเหรอ
‎ใช่
‎ฉันเอาแต่คิดเรื่องนาตาชา
‎ฉันคิดด้วยว่าคุณเคยดูหนังมาเยอะ
‎ไม่แน่
‎แต่คุณไว้ใจผมได้
‎ก่อนการแข่งขันทุกครั้ง ผมฝึกการหายใจ
‎ซึ่งช่วยให้ผมมีสมาธิมากๆ
‎ปกติฉันจะตื่นสนามมาก ‎ก่อนลงแข่ง คุณรับมือยังไง
‎ผมหายใจเข้าออกจนอยู่ในสภาวะผ่อนคลาย
‎รู้ไหมว่าฉันต้องการอะไรมากที่สุด
‎เลิกคิดเรื่องนาตาชา เรื่องนี้กวนใจฉันจริงๆ
‎มันก็เหมือนกัน
‎ถ้าคุณมีสมาธิอยู่กับปัจจุบัน
‎ผ่อนคลายตัวเองไม่ให้ประสาท ‎ตึงเครียด คุณก็จะจัดการเรื่องนาตาชาได้
‎ฟังดูซ้ำซากมากนะ แต่ว่า
‎ฉันรู้สึกสบายใจเมื่ออยู่กับคุณ
‎ผมอยากช่วยคุณน่ะ
‎คนเรามักต้องต่อสู้กับตัวเอง
‎ทุกอย่างภายนอกคือเครื่องประดับ
‎การแข่งแท้จริงคือการแข่งกับตัวเองเสมอ
‎แน่นอน
‎หายใจสิ
‎อากาศเย็นเวลาคุณหายใจเข้า
‎อากาศอุ่นเมื่อคุณหายใจออก
‎หวังว่าวิธีนี้จะได้ผล
‎ฉันต้องการความสงบจริงๆ
‎- สวัสดี ‎- สวัสดี
‎เห็นสเตฟฟี่ไหม
‎เพราะฮวนอยากฝากข้อความถึงเธอ
‎- ไม่เห็น ‎- ไม่เหรอ
‎บ้าดีนะที่เราต้องดูแลใครสักคนทุกเรื่อง
‎เป็นธรรมดา สถานที่ท่องเที่ยวก็อย่างนี้ ว่าไหม
‎ใช่ แย่ชะมัด
‎ผมกำลังหาของบางอย่างให้แขก ผมหาไม่เจอ
‎คุณครับ ผมกำลังหาของที่คุณต้องการ
‎โอเค เยี่ยม งั้นผมจะไปรอที่ห้องนะ
‎- ครับ เดี๋ยวผมตามไป ‎- ขอบคุณมาก โนดา
‎- ช่วยอย่านานนะ ‎- ไม่หรอกครับ
‎บ้าจริง
‎เดี๋ยวมา
‎"สเตฟ"
‎กระรอกเข้าโพรงแล้ว
‎ขอย้ำ กระรอกเข้าโพรงแล้ว
‎คุณพูดถูก ผมเจอสิ่งที่คุณตามหาแล้ว
‎ผมจะรอคุณอยู่ที่เดิม
‎นี่เหรอบอกไม่เห็นสเตฟ
‎พวก
‎ฉันไม่แน่ใจว่า ‎เราจะซ้อมเพลงไหนไปร้องที่สกายไวบ์
‎ฉันร้องเพลง "วอท เพน" ‎ออกมาไม่ได้ดั่งใจเลย
‎เอาเป็นเพลงที่โรแมนติก ‎กว่านั้นได้ไหม "วิทเอาท์ ยู" ไง
‎ได้ แต่ฉันร้องเพลง ‎ "วิทเอาท์ ยู" ออกมาไม่ค่อยดี
‎นายอยากจีบนาตาชา แต่ฉันไม่อยาก ‎ทำให้สเตฟฟี่คิดว่าฉันร้องเพลงไม่เป็น
‎ก็ได้ แต่เราต้องทำให้ครั้งนี้ ‎แฝดมอนโซปรากฏตัวได้ยอดเยี่ยมที่สุด
‎- ที่สุดเหรอ ‎- ใช่ ที่สุด
‎- ดีที่สุด ‎- ยอดเยี่ยม
‎- โอเค งั้นทำให้ดีที่สุด ‎- มาเลย
‎สาม สอง หนึ่ง
‎คืนนี้ ที่สกายไวบ์
‎พบกับแฝดมอนโซ ‎จากคลองเดลตา แล้วรู้อะไรไหม
‎เซียโลแกรนเดมีความลับซ่อนอยู่
‎ที่โรงแรมนี้มีห้องเก็บของห้องหนึ่ง
‎ซึ่งเมื่อหลายปีก่อนเคยเป็นสกายไวบ์
‎คาราโอเกะชื่อดังของเซียโลแกรนเด
‎และคืนนี้ที่นี่จะกลับมาเปิดอีกครั้ง
‎โดยมีแฝดมอนโซสตรีมมิ่งเพื่อแฟนๆ โดยเฉพาะ
‎อยากดูตัวอย่างไหม ไปกันเลย
‎- ป้ายไฟนีออนเรียบร้อย ‎- ป้ายเหรอ
‎- พร้อม ‎- มาดูลูกบอลดิสโก้กัน
‎แจ๋ว
‎ฉันเอาเพลงโปรดของตายายมาด้วย
‎- "รักฉุกเฉิน" ‎- สุดยอด
‎และตอนนี้เราอยู่กับลูซ คนสำคัญของสกายไวบ์
‎หวัดดี
‎และชาร์ลี หัวหน้าของเดลต้าบาร์ ‎และกูรูคนที่เป็นได้แค่เพื่อน
‎เขาจะบอกความลับของโชว์คืนนี้
‎ตอนนี้เหรอ
‎ไม่ได้ พวกคุณ
‎คัท
‎ชาร์ลี เป็นอะไรไป ต้องตอบรับทันทีสิ
‎ไม่ได้ ผมไม่ถนัดทำอะไรปุบปับ
‎อีกอย่าง พวกคุณ ‎น่าจะเตือนล่วงหน้า ผมจะได้เตรียมตัว
‎พวกคุณอยากร้องเพลงหรือเปล่า
‎น่าจะมาซ้อมตั้งแต่เมื่อครึ่งชั่วโมงก่อน
‎ขอโทษนะ ลูซ เรามาแล้ว
‎เอาละ โทนี่ ไฟพร้อมไหม
‎- พร้อม ‎- ดี เอาละ ขึ้นเวทีได้เลย
‎นี่ นั่นมันท่าของฉัน
‎หนุ่มๆ พร้อมหรือยัง
‎- ขอโทษที พร้อมแล้ว ‎- เอาละ เริ่มเลย
‎ประชุมฉุกเฉิน ได้ยินหรือเปล่า
‎ประชุมฉุกเฉินตอนนี้เนี่ยนะ
‎ใช่ ตอนนี้เลย ได้ไหม
‎ที่ห้องฉัน
‎เดี๋ยวนะ มีคนมาเคาะประตู
‎รูมเซอร์วิส
‎ตลกจังนะเรา เข้ามา
‎เรารู้อะไรเรื่องผู้หญิงในภาพบ้างไหม
‎ไม่เลย มีภาพที่ชัดกว่านี้หรือเปล่า
‎ไม่มีรูปไหนดีกว่านี้แล้ว นายเอาไปให้ใครดูล่ะ
‎ขอคิดก่อนนะ
‎ฮวน มอนโซและเฟอร์ มอนโซ
‎สรุปว่านายไม่ได้เอาให้ใครดูเลยนั่นเอง ‎พยายามมากกว่านี้หน่อยสิ
‎ทำไมเราไม่ถามพ่อตรงๆ ล่ะ
‎ไม่ได้ ห้ามบอกพ่อเด็ดขาด ฉันบอกนายแล้วนะ
‎โอเค ผมจะพยายามต่อไป
‎- จะพยายามให้มากขึ้น ‎- ขอให้จริง
‎แต่พี่ต้องให้ของตอบแทนล่วงหน้าอีกชิ้น
‎- ดูเหมือนนายได้ไปแล้ว ‎- ผมไม่ได้เอาไปสักหน่อย
‎อะไรเล่า บอกแล้วไงไม่ใช่ผม
‎(สกายไวบ์)
‎เดี๋ยวฉันมา
‎ไง เสียใจบ้างหรือยัง
‎เรื่องที่สนุกกับงานที่ทำอยู่
‎หรือเรื่องทำงานกับเพื่อนล่ะ
‎เรื่องเลือกข้างผิดและแพ้ถาวร
‎แล้วคุณคือใคร ฉันเหมือนเคยเห็น
‎ฮูเลียนครับ ผมทำงานที่นี่
‎งั้นก็พอพูดได้ว่าคุณทำงานให้ฉัน
‎มีน้ำผลไม้แมคโครไบโอติกอะไรบ้าง
‎เรามีน้ำผลไม้หลากหลายค่ะ
‎มีแครอทผสมน้ำส้มหรือแอปเปิล
‎น้ำขิงผสมสะระแหน่และมะนาว
‎แล้วแมคโครไบโอติกคืออะไรคะ
‎อะไรสักอย่างที่ห่างไกลจากที่นี่ล่ะมั้ง
‎ขอน้ำขิงผสมสะระแหน่แก้วนึงนะ
‎- ค่ะ ‎- หรือให้คุณเป็นคนเสิร์ฟก็ได้
‎ฮูเลียนใช่ไหม
‎- หวัดดี ฉันมาขัดจังหวะหรือเปล่า ‎- ขอให้เพื่อนนายโชคดีนะ
‎- ไปกันเถอะ รอน ‎- ไม่เอา
‎ไม่ ผมร้องไม่เป็น
‎อย่าอายน่า ไม่เป็นไร มาเร็ว
‎- มันออกมาสวยมาก ทำได้ดีมาก ‎- ขอบคุณค่ะ ใช่
‎- พวกคุณจะร้องเพลงไหมคะ ‎- แน่นอน
‎ดีจัง นี่ค่ะ เลือกเพลงจากในนี้ได้
‎ไหนดูซิว่ามีเพลงของลูอิส มิเกลไหม
‎เรารู้จักทุกเพลงของเขาเลย
‎ชาร์ลี
‎- มีอะไร ‎- รู้จักผู้หญิงในภาพนี้ไหม
‎ไม่รู้เลย
‎หวัดดี ทุกคน
‎ทุกอย่างเรียบร้อยดีไหมครับ ‎เกือบพร้อมจะเริ่มแล้วนะ
‎ถ้าใครยังไม่ได้ลงชื่อ ตอนนี้ยังทันครับ
‎มีหลายเพลงให้เลือกนะ จะต้องสนุกแน่
‎มีน้ำผลไม้ออร์แกนิกที่บาร์ ‎ถ้าคุณกระหายน้ำ ไปหานาติกับฮูเลียนได้เลย
‎หวังว่าพวกคุณจะสนุกกันนะครับ
‎- นาติ ‎- ระวัง
‎โทษที
‎คุณรู้ไหมว่าคนนี้คือใคร
‎ไม่รู้เลย
‎- ไปคุยกับนาตาชาเหรอ ‎- ใช่
‎แค่เสิร์ฟน้ำขิงผสมสะระแหน่
‎น้ำขิงผสมสะระแหน่เหรอ
‎เรื่องมันยาว
‎ทำไม มีอะไรเหรอ
‎เปล่า ฉันอยากให้นาง ‎อยู่ห่างๆ สเตฟฟี่ให้มากที่สุด
‎ใช่ จริง
‎สเตฟฟี่เป็นไงบ้าง
‎ก็ดี ฉันคิดว่าพาเธอออกไปทำสมาธิช่วยได้มาก
‎แล้วเขาทำตามคำสั่งของครูได้นานเท่าฉันไหม
‎ต้องยอมรับว่าเขาทำได้นานกว่าเธอ
‎อะไรนะ น้อยๆ หน่อย
‎- ว่าไง ‎- ช่วยผมดูนี่หน่อยสิ
‎ฮูเลียน ลูซ ตาพวกนายแล้ว เร็ว
‎ขอตัวนะ
‎เอาละ นี่เป็นช่วงเวลาสำคัญของเรา
‎การเปิดสกายไวบ์อีกครั้งคือเรื่องเหลือเชื่อมากๆ
‎ใช่ และเพื่อเป็นการฉลอง ‎ เพลงเปิดตัวสกายไวบ์โฉมใหม่นี้
‎คือเพลงที่ตายายของฉันเคยร้องบนเวทีนี้มาก่อน
‎สมัยที่ฉันกับฮูลีอายุสัก เก้าขวบใช่ไหม
‎- เก้าหรือสิบขวบ ‎- เก้าหรือสิบขวบ ประมาณนั้น
‎หวังว่าพวกคุณจะชอบ
‎ดนตรี ชาร์ลี
‎วันนั้น ช่างแตกต่าง
‎เรามองตากัน
‎มันคือรักฉุกเฉิน
‎เราสองคน แทบจะสัมผัสได้แค่
‎ริมฝีปากของเรา
‎เวลาผ่านไป
‎ฉันมีเวลา
‎รอคอยยาวนานขนาดนั้น
‎เมื่อไม่มีเธอ
‎วันนี้ทำให้ฉันคิดถึง
‎ความทรงจำเกี่ยวกับเธอ
‎ที่ค่อยๆ เลือนหายไป
‎มือของเธอ ลูบไล้ตัวฉัน
‎เรารู้สึกได้
‎ความรู้สึกนั้นที่หายไป
‎ทำไมฉันไม่เข้าใจ
‎ทำไมฉันมองไม่เห็น
‎รัก
‎ฉุกเฉิน
‎รัก
‎ฉุกเฉิน
‎วันนั้น ช่างแตกต่าง
‎เรามองตากัน
‎มันคือรักฉุกเฉิน
‎เราสองคน แทบจะสัมผัสได้แค่
‎ริมฝีปากของเรา
‎วันนี้ฉันเสียใจ โหยหา
‎ความทรงจำเกี่ยวกับเธอกำลังเลือนหาย
‎ฉันไม่เห็นเธอในกระจกตรงหน้า
‎ฉันมองหาและไม่มีเธอ
‎ฉันได้แต่มองกระจกตรงหน้าโดยไม่มีเธอ
‎รัก
‎ฉุกเฉิน
‎รัก
‎ฉุกเฉิน
‎วันนั้น ช่างแตกต่าง
‎เราสองคนอยู่ลำพัง
‎มันคือรักฉุกเฉิน
‎เราสอง แทบจะสัมผัสได้แค่
‎ริมฝีปากของเรา
‎ขอบคุณค่ะ
‎- ขอบคุณมากครับ ‎- ขอบคุณ
‎- ขอบคุณมากครับ
‎เพราะมากเลย
‎ขอบคุณมากครับ และตอนนี้เชิญพบกับพวกคุณ
‎ฝาแฝดคนโปรดของเรา ฮวนกับเฟอร์ มอนโซ
‎เพลงนี้เราขอมอบให้คนพิเศษมากๆ คนนึง
‎และอีกคนสำหรับผมซึ่งก็พิเศษมากเหมือนกัน
‎พวกเขาเป็นคนละคนกันนะ
‎- คนพิเศษสองคน ‎- คนละคนกัน
‎พวกคุณ เริ่มได้เลย
‎เอาละ เริ่ม
‎ที่รัก ผมไม่รู้ว่าคุณต้องการอะไร
‎แต่ถ้าไม่มีคุณ ผมก็ไร้ความหมาย
‎ผมไม่อยากเปลี่ยนแปลงคุณ
‎ผมชอบคุณที่เป็นแบบนี้ คุณคือฤดูใบไม้ผลิของผม
‎ผมรู้ว่าไม่มีใครเหมือนคุณ
‎คุณคือหนึ่งในล้าน
‎คุณคือปรากฏการณ์
‎เมื่อคุณมองผมแบบนั้น คุณทำให้ผมหลงรัก
‎คุณทำให้ผมคลั่ง
‎คุณช่างไม่เหมือนใคร
‎ผมรู้ว่าเมื่อไม่มีคุณ ผมก็ไร้ความหมาย
‎อีกสักนิดแล้วคุณจะลืมผมไป
‎เมื่อไม่มีคุณ ผมก็ไร้ตัวตน
‎มากับผมนะ คุณมากับผม
‎ผมมอบให้คุณได้ทุกอย่าง
‎เราไปนั่งรถเล่น เราไปงานปาร์ตี้
‎ขออย่างเดียว ผมขอคำตอบ
‎ผมรู้คุณทำได้
‎ผมฝันว่าจะพยายาม แต่ผมเปล่า
‎ผมรู้คุณเรียกผม แต่ผมรอแค่คำตกลง
‎ผมหมดคำพูดเพราะผม...
‎ผมรู้เมื่อไม่มีคุณ...
‎แสดงว่ากระรอกเข้าโพรงสินะ
‎อีกนิดแล้วคุณจะลืมผมไป
‎โนดาคือผู้ชายของฉัน
‎เธอมีผู้ชายชอบตั้งแยะแล้วนะ
‎อย่าคิดส่งข้อความถึงเขาอีกเชียว โอเคไหม
‎ขอตัว
‎ผมคิดถึงคุณ
‎เพราะผมรักคุณ
‎ผมจะเป็นผู้พิทักษ์คุณ
‎ผมบอกคุณอย่างนี้ ผมบอกคุณตอนนี้
‎นี่ไม่ใช่เวลาที่ผมจะทำบ้าบอ
‎บ้าจัง คุณเห็นหรือเปล่าว่า ‎ทำไมโทรศัพท์ผมเป็นแบบนี้
‎ไม่เห็นหรือว่าผมต่างจากเดิมแล้ว
‎ถ้าไม่มีคุณ ผมก็ไร้ความหมาย
‎ผมทำอะไรไม่ได้อีกแล้ว คุณจะลืมผมไป
‎ถ้าไม่มีคุณ ผมก็ไร้ตัวตน
‎มากับผมสิ คุณมากับผม
‎ถ้าไม่มีคุณ ผมก็ไร้ความหมาย
‎ผมทำอะไรไม่ได้อีกแล้ว คุณจะลืมผมไป
‎เกิดอะไรขึ้น
‎ใจเย็นๆ นะ ทุกคน
‎เราจะไปดูว่าเกิดอะไรขึ้น
‎ชาร์ลี
‎ลูซ ช่วยไปดูทีว่า ‎มีไฟฟ้าลัดวงจรหลังบาร์หรือเปล่า
‎ไปกันเลยไหม ไปเถอะ
‎ไม่มีอะไรผิดปกติ แค่ไฟฟ้าลัดวงจรเท่านั้น
‎เราจะแก้ไขได้ในห้านาที
‎กลับมาก่อนครับ
‎แค่ไฟฟ้าลัดวงจรนิดเดียว เราซ่อมได้
‎ขอร้องล่ะครับ อยู่ก่อน
‎อยู่ต่อเถอะ คืนนี้ยอดมากเลย จะยิ่งดีขึ้นด้วย
‎ขอร้องล่ะ มาเถอะ
‎แค่ไฟฟ้าลัดวงจร
‎ไฟฟ้าลัดวงจรที่ตัวอักษรตัวนึงบนป้าย
‎- ฉันจะซ่อมเดี๋ยวนี้แหละ ‎- โอเค
‎และนี่คือจุดเริ่มต้นและล้มเหลว ‎ของสกายไวบ์ในเวลาไม่กี่ชั่วโมง
‎ดูเหมือนนี่ไม่ใช่วันของเราทั้งคู่
‎ปัญหาของเธอจะดีขึ้นเมื่อซ้อมมากขึ้น
‎แต่เรื่องนี้ฉันว่าเราแก้ไขไม่ได้
‎ร่าเริงหน่อย
‎เมื่อเราล้ม เราก็ทำได้แค่ลุกขึ้นใหม่
‎ดูเหมือนการออกไป ‎ฝึกซ้อมกับฮูเลียนจะส่งผลดีกับเธอ
‎พวกเธอคือทีมงานที่ยอดที่สุดในโลก
‎ขอบคุณสำหรับทุกอย่าง
‎เห็นไหม ฉันบอกแล้วว่าเดี๋ยวไฟก็มา
‎ฉันนึกว่าสกายไวบ์จะช่วยได้
‎ใจเย็น ลูซ นี่ก็ดีขึ้นจากเดิมแล้ว
‎มันแย่ลงแล้วละ เราจะไม่มีเงินจ่ายหนี้
‎หนี้อะไร
‎เอียน เลิกถอดเสื้อผ้าไปทั่วห้องได้แล้ว
‎อย่างน้อยก็ถอดรองเท้าก่อนสิ
‎พ่อ
‎โกหกใช่ไหม
‎แล้วนี่อะไรกัน
‎คำบรรยายโดย เพียรพิไล ธรรมลิขิตชัย